Истражувач на вонсончеви планетарни околуѕвездени средини и дискови

Истражувач на вонсончеви планетарни околуѕвездени средини и дискови (ИВПОСД) — предложен вселенски телескоп дел од истражувачката програма на НАСА насочена кон истражувањето и набљудувањето на околуѕвездените протопланетарните и остаточните дискови како и планетообразбата на блиските (околу 100 парсеци) ѕвезди со спектралните класи од M до B. Доколку истиот бил избран за развој, би бил лансиран во 2019 година.

Леталото би било опремено со телескоп коронограф со пречник од 70 cm  наречен ФИЗА (Фазно индуциран замавен аподизиран коронограф) за да ја пригушува ѕвездената светлина за да може да го забележи послабото зрачење од околуѕвездената прашина.The EXoplanetary Circumstellar Environments and Disk Explorer (EXCEDE). (PDF). Olivier Guyon, Glenn Schneider, Ruslan Belikov, Domenick J. Tenerelli. arXive repository. 10 October 2012.  Одликите и составот на овие дискови ќе обезбедат информации за планетообразбата (најчесто во животопогодните појаси), додека постоечките вонсончеви планети може да се забележат преку нивното заемодејствување со прашинскиот диск. Главниот истражувач на проектот е Глен Шнајдер.

Истражувачки цели
Научните цели на оваа предложена мисија се:
 Да се истражи количеството на пашина во животопогодните појаси
 Да се одреди дали постоењето на овој тип на дискови има влијание врз способноста на инструментите на следните мисии за потрага на планети (расеаната светлина од прашината предизвикува заматување на сликите од вонсончевите планети)
 Да се определи составот на материјалот кој ги создава планетите: мразовит и богат со органски честички кој се важни за постоењето на живот. 
 Да се определи односот на масивните планети во далечни орбити.
 Да се набљудува како протопланетарните дискови создават структури налик на Сончевиот Систем.
 Да се одреди составот на џиновските планети преку мерењето на нивниот отсјај. ИВПОСД ќе беше првата сонда која би сликала (џиновски) вонсончеви планети на растојанија слични на оние во Сончевиот Систем (0,5-7 ае).

 Наводи 

Категорија:Вселенски телескопи
Категорија:Истражувачки програми
Категорија:Проекти за потрага на вонсончеви планети